Legal Document

Category: 384

Text:
9. ΝΟΜΟΘΕΤ. ΔΙΑΤΑΓΜΑ υπ’ αριθ. 419 της 18/25 Μαΐου 1974 (ΦΕΚ Α΄ 144) Περί αντικαταστάσεως της παρ. 5 του άρθρ. 1 του Ν.Δ. 108/1969. Κατηργήθη δια του άρθρ. 42 Νόμ. 588/1977 (ανωτ. σελ. 326,15). 10. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ,  ΟΙΚΟΝΟΜΙΚΩΝ, ΔΗΜΟΣΙΩΝ ΕΡΓΩΝ  ΚΑΙ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ Αριθ. Γ-16920/1022/74 της 5/15 Ιουλ.  1974 (ΦΕΚ Β΄ 699) Περί αυξήσεως του μετοχικού κεφαλαίου της Α.Ε. «Αστικαί Συγκοινωνίαι Περιοχής Αθηνών» (ΑΣΠΑ). Έχοντες υπ’ όψει: 1)Τας διατάξεις των υπ’ αριθ. 4209/1961 και 108/1969 Ν.Δ/των. 2)Τας διατάξεις του υπ’ αριθ. 419/1974 Ν.Δ/τος «περί αντικαταστάσεως της παρ. 5 του άρθρ. 1 του Ν.Δ. 108/1969». 3)Την υπ’ αριθ. ΣΑΕ 469/6.5.1974 απόφασιν του Υπουργού Συντονισμού και Προγραμματισμού, περί εγκρίσεως διαθέσεως ποσού δραχμών 150.000.000 δια την υπό της Α.Ε. «ΑΣΠΑ» προμήθειαν 250 θερμικών λεωφορείων και 4)Το υπ’ αριθ. 67039/248/16.5.74 έγγραφον του Υπουργού Οικονομικών, περί χορηγήσεως οικονομικής ενισχύσεως ποσού 95.000.000 δραχμών εις την Α.Ε. «ΑΣΠΑ» δια την κάλυψιν ελλειμμάτων οικονομικών χρήσεων 1973 και 1974, αποφασίζομεν: 1.Την αύξησιν του μετοχικού κεφαλαίου της Α.Ε. «Αστικαί Συγκοινωνίαι Περιοχής Αθηνών» (ΑΣΠΑ) κατά 245.000.000 δραχμάς και την διάθεσιν εκ της αυξήσεως ταύτης ποσού 150.000.000 δραχμών δια την προμήθειαν 250 θερμικών λεωφορείων και 95.000.000 δραχμών δια την κάλυψιν ελλειμμμάτων οικονομικών χρήσεων 1973 και 1974. 2.Η ανωτέρω αύξησις του μετοχικού κεφαλαίου καλυφθήσεται, συμφώνως και προς την εν προοιμίω αναφερομένην υπ’ αριθ. ΣΑΕ 469/1974 απόφασιν του Υπουργού Συντονισμού και Προγραμματισμού, ως και το υπ’ αριθ. 67039/248/1974 έγγραφον του Υπουργού Οικονομικών, δια κεφαλαίων του Ελληνικού Δημοσίου, τούτου ανερχομένου κατόπιν της αυξήσεως ταύτης εις 341.939.000 δραχμάς. 3.Η αναλογία συμμετοχής του Ελληνικού Δημοσίου εις το μετοχικόν κεφάλαιον της Α.Ε. «ΑΣΠΑ», μετά την ως άνω αύξησιν, θέλει ανέλθει εις το ποσόν των 263.903.105 δραχμών, του δε Ε.Τ.Μ.Ο.Α. εις το ποσόν των 78.035.895 δραχμών, καθοριζομένων των ποσοστών συμμετοχής εις αυτήν του μεν Ελληνικού Δημοσίου εις 77,18%, του δε Ε.Τ.Μ.Ο.Α. εις 22,82%. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 350,29(β) Σελ. 350,29(γ) Τεύχος 670-Σελ. 117 Κρατική εκμετάλλευση λεωφορειακών γραμμών 21.Ζ.ε.7-10